Държавен вестник, бр. 23, 2018 г., стр. 131

БРОЙ  23	
Д Ъ Р Ж А В Е Н  В Е С Т Н И К 	
СТР.  131  
отзвучаване на разстройството при благоприятни резултати от клиничното и психологичното изследване, социалната 
приспособимост и функционирането в екипажа.
F45-F48 Основната характеристика на соматоформното разстройство са упорити оплаквания от телесни симптоми, 
придружени от непрестанно настояване за медицински изследвания, въпреки повтарящите се негативни резултати и 
уверения от страна на лекарите, че симптомите не са телесно обусловени. В проявите на неврастенията се наблюдават 
два основни типа. При първия тип основна черта е оплакването от нарастваща уморяемост след психично напрежение, 
често свързана с известно снижение на професионалното функциониране или на ефективното справяне с ежедневните 
задачи. Умствената уморяемост обикновено се описва като неприятно нахлуване на разсейващи асоциации или спомени, 
затруднения в концентрацията и неефективно мислене. При втория тип акцентът се поставя върху чувството за телесна или 
физическа слабост и изтощеност след минимални усилия, придружени от чувство за мускулна болка и невъзможност за 
релаксация. И при двата типа често се срещат множество други неприятни телесни усещания, като замаяност, главоболие 
от напрежение и чувство за обща нестабилност. 
Експертното решение за годност се взема  в зависимост от давността на изживяванията, степента на нарушенията, 
резултатите от проведеното лечение и  ефективността на настъпилата компенсация. 
Решенията са дадени в табличната част.
Поведенчески синдроми, свързани с физиологични разстройства и соматични фактори (F50 - F59)
Широка категория, включваща:
1. Рубриката „Разстройства на храненето“ описва два синдрома: анорексия нервоза и булимия нервоза. Лицата по всички 
графи са негодни.
2. Неорганични разстройства на съня, която включва: 
(1) диссомнии: инсомния, хиперсомния и разстройство на ритъма сън-бодърстване; и (2) парасомнии: абнормни епизодични 
явления по време на сън, например сомнамбулизъм, нощни страхове и кошмари. 
Решенията са дадени в табличната част.
F51.3 Сомнамбулизъм
За вземане на експертно решение е необходимо събиране на подробна анамнеза и обективно клинично изследване. При 
доказано разстройство лицата по всички графи са негодни.
Решението по всички графи е: негоден.
3. Сексуални дисфункции, непредизвикани от органично разстройство или заболяване. 
4. Психологични или поведенчески фактори, свързани с разстройства или заболявания, класифицирани другаде. 
Решенията са дадени в табличната част.
Разстройства на личността и поведението в зряла възраст (F60-F69)
Този раздел включва редица състояния и форми на поведение с клинично значение, които имат тенденцията да бъдат 
трайни и са израз на характерните за даден индивид стил на живот и отношение към себе си и към околните. 
Включва: кверулантна личност, социопатна, асоциална, антисоциална и психопатна личност, агресивна личност, гранична 
(bordеrlinе) личност, астенична, незряла личност,  разстройство на половия идентитет в юношеството или в зрялата възраст, 
разстройство на половата роля, мазохизъм, садизъм, сексуална девиантност, неуточнена другояче, хомосексуализъм, 
педофилия, трансвестизъм, ексхибиционизъм, воайорство.
За вземане на експертно решение по отношение на разстройствата на личността е необходима подробно събрана и 
обективизирана анамнеза за живота на освидетелствания, от която да е  видно, че проявленията на личностовото 
разстройство имат траен и продължителен характер. Изискват се характеристика от училище или от месторабота, здравно-
производствена характеристика, сведение от близък, епикриза от специализирано лечебно заведение за болнична помощ 
или диспансер. При недостатъчно обективизиране на състоянието лицата по всички графи подлежат на психологично 
изследване в ЦВМК съгласно „Методиката за клинично психологично изследване за нуждите на психиатричния преглед 
и авиопсихологично изследване за определяне на психологичната годност за летателна длъжност“ (Приложение № 14).
При необходимост случаите се уточняват клинично в специализирано лечебно заведение на МО.
Решението по всички графи е: негоден.
F64-66  Тук са включени разстройствата на половия идентитет, сексуалното влечение и развитие. За обективизиране 
на сексуалните отклонения и разстройства се изисква подробно събрана и целенасочена анамнеза, педагогическа 
характеристика, характеристика от местоработата, сведения от МВР, информация от близки и от сексуалния партньор, 
свидетелство за членуване в специализирани клубове и дружества.
При обективизиране на състоянието да се използват и специализирани психологични тестове и скали (Кинси, Сцонди), 
съгласно „Методиката за клинично психологично изследване за нуждите на психиатричния преглед и авиопсихологично 
изследване за определяне на психологичната годност за летателна длъжност“ (Приложение № 14).
Решенията са дадени в табличната част.
Умствена изостаналост (F70 - F79)
Касае се за състояние на задържане и непълно развитие на интелекта засягащо когнитивните, речевите, двигателните и 
социалните умения. За потвърждаване е необходимо и психологично изследване съгласно  Приложение № 14.
Решенията са дадени в табличната част.
Разстройства на психологичното развитие (F80 - F89)
Разстройствата, включени в раздел F80-89, имат следните общи прояви: (1) начало неизменно в бебешка възраст или в 
детството; (2) нарушение или закъснение в развитието на функциите, които са тясно свързани с биологичното узряване 
на централната нервна система; (3) устойчиво протичане за разлика от ремисиите и рецидивите, характерни за много от 
психичните разстройства.
Включва: разстройство в развитието на артикулацията, дислалия, дисфазия или афазия, вродена липса на слухово 
възприятие, дислексия на развитието; обучително затруднение, диспраксия на развитието; аутизъм на ранната детска 
възраст (синдром на Kanner), дезинтегративна психоза (синдром на Heller), шизоидно разстройство в детството, 
Решенията са дадени в табличната част.
Поведенчески и емоционални разстройства с начало, типично за детството и юношеството (F90-F98)